Kunagi ütles üks väga tark inimene, et suurrahvastele on omane karjamentaliteet ja väiksem individualistlikkus. Eks ma seda siin ka igapäevaselt näen. Esmaspäev on koolitoidu kontekstis küpsisepäev, mis tähendab, et igal lapsel Natu koolis on kaasas küpsis. Kui  meie oma algselt õuna või - veel hullem - porgandiga välja ilmus, vahiti teda nagu imelooma. Nüüd on ühistegutsemise meelsus temast sedavõrd üle käinud, et ta nõuab kooli minnes omale kindaid kätte ja mütsi pähe, sest teistel ometigi on. Aga päevane temperatuur tõuseb meil ju siiani 30 kraadini!